jkorsvik/nowiki_second_scrape_merged huggingface dataset:
Basispengemengde

Basispengemengden, også kalt «M0», er penger lånt til bankene fra sentralbanken og består av bankenes innskudd på konto i sentralbanken og kontanter (sedler og mynt) i omløp. Basispengemengden er ikke det samme som pengemengden.
Basispengemengden er de eneste pengene sentralbanken lager og er liten sammenlignet med pengemengden (M2) som er laget av bankene. 


== Se også ==
M1, det smale pengemengdebegrepet
M2, det brede pengemengdebegrepet


== Eksterne lenker ==
Norges Bank – Ord og uttrykk
Statisitisk Sentralbyrå – M0
Statisitisk Sentralbyrå – M0,M1,M2
Pengeholdende sektor

Pengeholdende sektor er en betegnelse på publikum (husholdninger, kommuneforvaltning og ikke-finansielle foretak) og alle finansielle foretak med unntak av banker og statlige låneinstitusjoner (for eksempel Statens lånekasse for utdanning). Den brukes ofte for å skille mellom pengemengde og basispengemengde.


== Kilder ==
Statistisk sentralbyrå – Definisjoner og symboler mv. i pengemengdestatistikken
Cladh Hallan

Cladh Hallan er et utgravingssted på øya South Uist, Ytre Hebridene i Skottland der det er gjort arkeologiske funn av Europas eldste mumier.I årene 1988 til 2002 drev arkeologer utgravninger i tre rundhus som var en del av en bosetning med omtrent sju bygninger fra bronsealderen. 
Arkeologene fant i 2001 fire skjeletter under husene; blant dem levningene av en mann som døde ca. 1600 f.Kr. og en kvinne som døde rundt 1300 f.Kr., dvs omtrent på samme tid som Tutankhamon i Egypt.  Nyere undersøkelser og DNA-analyser viser at de to sistnevnte skjelettene er satt sammen av kroppsdeler fra minst 6 ulike individer.Siden skjelettene var plassert i fosterstilling og bløtvevet var nedbrutt trodde forskerne til å begynne med at det dreide seg om mennesker som var gravlagt på vanlig måte, men etterhvert avslørte prøver at skjelettene ikke ble gravlagt før omtrent 300 til 600 år etter mumifiseringen. Til forskjell fra ordinære myrlik synes Cladh Hallan-skjelettene å ha blitt plassert i en torvmyr i den hensikt å bevare kroppene. Etter 6 til 18 måneder i myra ble de mumifiserte likene hentet opp igjen og deretter tilsynelatende plassert innendørs; antageligvis hadde dette en religiøs betydning. Hvorfor mumiene tilslutt ble gravlagt flere hundre år senere er ukjent.
Skjelettene og andre funn er blitt analysert i laboratorier i Skottland, England og Wales. I henhold til Treasure Trove Act («Fortidsminne-forordningen») skal alle funn fra Cladh Hallan, inkludert skjelettene, tas vare på av et skotsk museum etter at tidkrevende analyser og rapportskriving er fullført. 


== Litteratur ==
Jayd Hanna, Abigail S. Bouwman, Keri A. Brown, Michael Parker Pearson, Trence A. Brown: DNA typing shows that a Bronze Age mummy is a composite of different skeletons», Journal of Archaeological Science, vol 39, august 2012, ISSN 0305-4403, s. 2774-2779
Michael Parker Pearson, Niall Sharples, Jim Symonds: South Uist. Archaeology and History of a Hebridean Island, Tempus, Stroud 2004. ISBN 0-7524-2905-1
Michael Parker Pearson, Chamberlain, Collins, Craig, Marshall, Mulville, Smith, Chenery, Cook, Craig, Evans, Hiller, Montgomery, Schwenninger, Taylor, Wess, «Evidence for mummification in Bronze Age Britain», Antiquity, nr 79, årgang 2005, ISSN 0003-598x ss. 529–546
Michael Parker Pearson,  Chamberlain, Collins, Cox, Craig, Craig, Hiller, Marshall, Mulville, Smith: «Further evidence for mummification in Bronze Age Britain», Antiquity nr. 312/81, september 2007, ISSN 0003-598x., besøkt 12. september 2012


== Referanser ==


== Eksterne lenker ==
«Frankenstein-mumier» består av deler fra seks kropper, forskning.no, hentet 25. september 2012
David Keys: Mummification in Bronze Age Britain, BBC History, hentet 12. september 2012
Mike Parker Pearson, Peter Marshall, Jacqui Mulville og Helen Smith: The Prehistoric Village at Cladh Hallan, hentet 12. september 2012
Ulrich Thaler: Nackt bis auf die Knochen. Bronzezeitliche Mumien in Schottland, hentet 12. september 2012
James Ellroy

James Ellroy (født Lee Earle Ellroy 4. mars 1948 i Los Angeles i California) er en amerikansk forfatter.
Ellroy er en bestselgende krimforfatter og essayist med en «telegraf-lignende» stil, der han utelater ord andre forfattere ville finne nødvendige og som ofte innebærer bruk av fragmenterte setninger. Bøkene hans er kjent for sin sorte humor og en «hardkokt» fremstilling av vold og autoritetsbruk. Andre kjennetegn er svært komplekse plots og et usedvanlig pessimistisk verdenssyn. Ellroy blir kalt «the Demon Dog of American crime fiction».
Ellroy blir ofte sammenlignet med Raymond Chandler og Dashiell Hammet. Ellroy er selv stor beundrer av Hammets bøker, men har uttrykt skepsis til Chandlers forfatterskap.


== Biografi ==
I 1958 ble hans mor, Geneva Hilliker, drept i El Monte, der hun og Ellroy hadde flyttet tre år tidligere etter skilsmissen fra Ellroys far, Armand. Det uløste drapet og en bursdagspresang fra hans far noen måneder senere, The Badge av Jack Webb (en bok satt sammen av sensasjonelle saker fra Los Angels-politets arkiv, ble avgjørende hendelser i hans liv. Han går nøye inn på dette i sin selvbiografi, My Dark Places.
My Dark Places ble påbegynt i 1994 etter at Ellroys venn, Frank C. Girardot, en reporter fra The San Gabriel Valley Tribune, fikk tilgang til etterforskningsnotatene angående drapet på Ellroys mor. I My Dark Places (og i etterordet til The Black Dahlia), tilstår Ellroy at han var seksuelt tiltrukket av sin mor og at han blant annet forsøkte å spionere på henne når hun hadde sex. Hans manglende evne til å akseptere eller forstå disse følelsene ledet ham til å projisere dem på et annet drapsoffer, Elizabeth Short, og gjennom sin oppvekst brukte han Short som et surrogat for sine motstridende følelser og lengsler.


== Bibliografi ==
1981 Brown's Requiem
1982 Clandestine
1986 Killer on the Road (opprinnelig publisert som Silent Terror)


=== Lloyd Hopkins-trilogien ===
1984 Blood on the Moon
1984 Because the Night
1985 Suicide Hill
1998 L.A. Noir (omnibus utgave)


=== L.A.-kvartetten ===
1987 The Black Dahlia
1988 The Big Nowhere
1990 L.A. Confidential
1992 White Jazz


=== American Underworld-trilogien ===
1995 American Tabloid
2001 The Cold Six Thousand
2009 Blood's a Rover


=== Noveller og essays ===
1994 Hollywood Nocturnes (Britisk tittel: Dick Contino's Blues and Other Stories)
1999 Crime Wave
2004 Destination: Morgue!


=== Selvbiografi ===
1996 My Dark Places


=== Gjesteredaktør ===
2002 The Best American Mystery Stories 2002


== Referanser ==


== Eksterne lenker ==
(en) Offisielt nettsted 
(en) James Ellroy – kategori av bilder, video eller lyd på Commons 
(en) James Ellroy på Internet Movie Database 
(sv) James Ellroy i Svensk Filmdatabas 
(da) James Ellroy på Filmdatabasen 
(da) James Ellroy på Scope 
(fr) James Ellroy på Allociné 
(en) James Ellroy på AllMovie 
(en) James Ellroy hos The Movie Database 
(en) James Ellroy på Discogs 
(en) James Ellroy på MusicBrainz
Pakhra

Pakhra (russisk: Пахра) er ei elv i Moskva oblast i Russland. Den er ei høyre sideelv til elva Moskva. Pakhra er 135 kilometer lang, med et nedbørfelt på 2 580 km². Middelvannføringen 36 kilometer fra munningen av 9,95 m³/s. Pakhra fryser over i november/desember og blir under isen til månedsskiftet mars/april. Største sideelver er Motsja og Desna. Byen Podolsk ligger ved Pakhras bredd.


== Referanser ==
Kassenkanalen

Kassenkanalen er en 200 meter lang kanal som forbinder Isefjærfjorden og Kvanneidfjorden (Blindleia) i Lillesand kommune. Kanalen har en minimumsdybde på 1,5 meter, og fri seilingshøyde under veibroa er 6 meter.Kanalen følger traséen til en gammel bygdevei og ble gravd og sprengt ut midt på 1990-tallet. Den ble åpnet av daværende miljøvernminister Thorbjørn Berntsen i 1995.På høyre side, rett før broa, er det en statue av et troll, kalt Kassetassen. Han er kjent gjennom bøkene til Gabriel Scott.


== Referanser ==
Isefjærfjorden

Isefjærfjorden er en fjord i Lillesand kommune i Aust-Agder. Den strekker seg fra Knabesund ved Bliksfjorden nord for Gamle Hellesund og cirka 5 kilometer innover i landet til Isefjær, i hovedsak i nordvestlig retning. Fjorden har flere sidearmer; Kjøstvedtkilen, Årsneskilen, Øreslandskilen og Kjerkekilen.Fra Kjerkekilen fikk fjorden ny forbindelse til Blindleia da Kassenkanalen ble åpnet i 1995. Innerst i fjorden ligger Isefjærleiren som er et av bare tre feriesteder for naturister i Norge. Stedet er blant annet. kjent for sine høye badetemperaturer om sommeren.


== Referanser ==
Kinesiske nasjonaliteter

Kinas offisielle nasjonaliteter er de nasjonalgrupper som den politiske ledelse i Folkerepublikken Kina har definert og anerkjent. Det dreier seg om 56 nasjonale eller etniske grupper.92 % av Folkerepublikkens befolkning er han-kinesere. De øvrige omtales gjerne som de 55 nasjonale minoriteter i Kina. 
Det er en alminnelig enighet om at den offisielle definisjon av nasjonale grupper i sin tid var noe unøyaktig og tildels uheldig, men foreløpig (2008) er det ingen ting som tyder på at oversikten står foran noen offisiell revisjon. Det er enighet om at landet har i alle fall ca. 15-20 etniske grupper som ikke er offisielt anerkjent (f.eks. sherpaene).Minoritetsfolkene utgjør samlet godt over 100 millioner mennesker i Kina. Deres tradisjonelle bosetningsområder dekker mer enn 60 % av Folkerepublikken Kinas territorium. 18 av disse nasjonale minoritetene omfatter mer enn 1 million innbyggere.De viktigere minoritetsfolkene er, etter storregion:

Nordkina: Mandsjuer, mongolene, evenker, daur;
Nordvestkina: Uighurer, kasaker, kirgisere;
Sørkina: Zhuang, miao, yi, dong, yao, bai, hani, naxi, tujia;
Tibet og Qinghai: Tibetanere, salar, tu.


== Litteratur ==
June Teufel Dreyer: China’s forty millions. Minority nationalities and national integration in the People’s Republic of China. Harvard University Press, Cambridge 1976, ISBN 0-674-11964-9.
Wolfram Eberhard: China’s minorities. Yesterday and today. Wadsworth, Belmont 1982, ISBN 0-534-01080-6.
Fei Hsiao Tung [Fei Xiaotong]: Toward a people’s anthropology. New World Press, Peking 1981.
Thomas Heberer: Nationalitätenpolitik und Ethnologie in der Volksrepublik China. Übersee-Museum, Bremen 1982, ISBN 3-88299-035-X.
Thomas Heberer: Nationalitätenpolitik und Entwicklungspolitik in den Gebieten nationaler Minderheiten in China. Universität Bremen, Bremen 1984, ISBN 3-88722-087-0.
Thomas Heberer (Hrsg.): Ethnic minorities in China. Tradition and transformation. Rader, Aachen 1987, ISBN 3-922868-68-1.
Ma Yin: Die nationalen Minderheiten in China. Verlag für fremdsprachige Literatur, Peking 1990, ISBN 7-119-00010-1.
Colin Mackerras: China’s minorities. Integration and modernization in the twentieth century. (Hong Kong etc., Oxford University Press 1994), ISBN 0-19-585988-X.
National minorities in new China. (Beijing, Verlag für fremdsprachige Literatur 1954).
Ogawa Yoshikazu 小川佳万: Shakaishugi Chūgoku ni okeru shōsū minzoku kyōiku: „minzoku byōdō“ rinen no tenkai. 社会主義中国における少数民族教育:「民族平等」理念の展開. Tōshindō 東信堂, Tokio 2001, ISBN 4-88713-384-7.
Edgar Tomson: Die Volksrepublik China und das Recht nationaler Minderheiten. Metzner, 1963.
Zhang Weiwen; Zeng Qingman: In search of China’s minorities. New World Press, Peking 1993, ISBN 7-80005-176-5.
Bellerophon-klassen

Bellerophon-klassen var en britisk slagskipsklasse.
Klassen var de første slagskipene som ble bygget etter HMS «Dreadnought» og var en direkte videreutvikling av denne med en del forbedringer. Klassen hadde samme maskineri som HMS «Dreadnought». Annenbestykningen som på HMS «Dreadnought» bestod av 3" kanoner ble skiftet ut med mer effektive 4" kanoner. Selv om beltet var noe tynnere på skipene i Bellerophon-klassen var de generelt sett bedre beskyttet og klassen innførte for første gang torpedoskott.
Skip i klassen:

HMS «Bellerophon» – Bygget ved Porthsmouth Dockyards. Ferdig februar 1909. Tatt ut av tjeneste i 1920 og solgt for opphugging 8. november 1921.
HMS «Superb» – Bygget ved Elswick. Ferdig mai 1909. Tatt ut av tjeneste i 1920 og brukt som øvelsesmål. Solgt for opphugging 12. desember 1923.
HMS «Temeraire» – Bygget ved Porthsmouth Dockyards. Ferdig mai 1909. Solgt for opphugging 7. desember 1921.


== Kilder ==
Robert Gardiner, red. (2006). All the Worlds Fighting Ships 1906-1921. London: Conway Maritime Press. s. 22. ISBN 0-85177-245-5.
China Central Television

China Central Television, ofte omtalt ved forkortelsen CCTV (kinesisk: 中国中央电视台; pinyin: Zhōngguó zhōngyāng diànshìtái), er det største fjernsynsselskapet i Fastlands-Kina.


== Historikk ==
CCTV kringkastet første gang den 2. september 1958 under navnet Beijing dianshitai (Beijingfjernsynet), etter prøvesendinger som siden 1. mai. Navnet ble endret til CCTV den 1. mai 1978. I 2008 åpnet de et nytt hovedkvarter i Beijing.
Frem til slutten av 1980-tallet hadde CCTV, likesom mange andre kinesiske fjernsynsstasjoner på den tid, bare sendinger på én kanal. På den tiden sendte CCTV bare om kvelden, og sendingene pleide å slutte ved midnatt. Om sommeren og vinteren sendte CCTV midt på dagen for studenter som hadde ferie. Idag (2007) har de drøyt 15 kanaler, blant annat en engelskspråklig som sender døgnet rundt, og man sender også til utlandet via satellitt.
Hovedkontoret til CCTV er en arkitektonisk særegen skyskraper.
CCTV driver CCTV-tårnet i Beijing som pr 2010 er det høyeste byggverk i Beijing. Det har et utsiktsdekk på 238 meters høyde. Medregnet antennen rager det opp til en høyde på 405 meter.


== Eksterne lenker ==
(zh-Hans) Offisielt nettsted 
(zh-Hant) Offisielt nettsted 
(en) Offisielt nettsted 
(mn) Offisielt nettsted 
(mn) Offisielt nettsted 
(en) China Central Television – kategori av bilder, video eller lyd på Commons
Paradoksal intensjon

Den paradoksale intensjon beskriver en hverdagserfaring som går ut på at det en prøver å oppnå, gjerne ender med det stikk motsatte. 
Fenomenet er beskrevet av apostelen Paulus i ett av hans brev. 


== Den paradoksale intensjons metode ==
Victor Frankl snudde forholdet på hodet og innførte den paradoksale intensjons metode som en måte for mennesker med fobier og vegringer til å få kontroll over sine problemer. Den gikk i korthet ut på, etter flere forgjeves forsøk, å forsøke bevisst å oppnå det motsatte av det en (egentlig) ønsket. De færreste var i stand til å rødme, dåne eller oppvise panikkadferd på kommando, og fikk dermed en innfallsvinkel for å slippe.
Metoden vant en viss popularitet omkring 1960-årene, men har siden gått noe i glemmeboken, selv om den ifølge tilhengerne var enkel og relativt effektiv og krevde et minimum av støtteterapi.
En ny vinkling og videreutvikling kan spores i måten en driver terapi med psykiske traumeopplevelser, der ofrene kan oppleve «flashbacks» som de ikke kan kontrollere. Terapeuten vil da hjelpe med å etablere styring over fenomenet, slik at paradokset «ikke nå igjen, da!» blir opphevd.
Pensjonert-flyvermerket

Pensjonert-flyvermerket (Fliegererinnerungsabzeichen) er en tysk militær utmerkelse.


== Historie ==
Merket ble introdusert av Riksmarskalk Hermann Göring 26. mars 1936, og var tiltenkt pensjonerte flygere, observatører, skyttere og fallskjermhoppere i Luftwaffe i det tredje rike.


== Design ==
Merket består av en oval stående sølvfarget ekekrans med en noe mørkere ørn sittende i senter på en sten. Kransen har et hakekors nederst. Siden merket ble utdelt før den andre verdenskrig, og med metallmanglen som derved oppsto, ble merket laget i sølv og aluminium. Senere utgaver som ble laget i sink var kun erstatningsmerker, og var ikke offisielle.


== Kriterier ==
Minimumskriteriet for aktivt personell, reservepersonell og innehavere av pilotmerket ifra første verdenskrig var fire års tjeneste. Alle andre måtte ha minimum 15 års tjeneste. Hvis man ble ufør på grunn av en flyrelatert hendelse eller omkom på grunn av flystyrt ville også merket ble tildelt, i siste tilfelle da til nærmeste pårørende.


== Kilder ==
Lexikon der Wehrmacht – Flieger-Erinnerungsabzeichen
Wehrmacht Awards – Flyer’s Commemorative Badge


== Se også ==
Liste over tyske militære utmerkelser 1933-1945
Ezeiza

For Buenos Aires internasjonale lufthavn som ligger i byen, se Ministro Pistarini internasjonale lufthavnEzeiza er en by som ligger utenfor Buenos Aires i Argentina. Den ble grunnlagt 17. juli 1885 og har 93,246 innbyggere (2001).


== Eksterne lenker ==
Information from the ministry of internal affairs (spansk)
Ezeiza portal (spansk)
Mark Lanegans diskografi

Mark Lanegans diskografi omfatter seks album og en Extended play (EP) som soloartist, og mange andre utgivelser sammen med andre artister.
Etter å ha jobbet med Screaming Trees siden tidlig på 1980-tallet forlot Lanegan bandet på grunn av interne stridigheter over sine kreative retninger. Han lanserte sitt første soloalbum The Winding Sheet i 1990 på Sub Pop, der han samarbeidet med Kurt Cobain på sporet «Down in the Dark». Hans andre studioalbum, Whiskey for the Holy Ghost, ble utgitt den 12. januar 1994. Lanegan ville senere lansere Scraps at Midnight, og det var hans første album som fikk en listeplassering. Albumet nådde 191.-plass på UK Albums Chart. I 2000 gjestet Lanegan på Rated R av Queens of the Stone Age, et band som han senere ble medlem av.
I 2003 begynte han arbeide med Greg Dulli og etablerte The Gutter Twins. De ville slippe sitt debutalbum i 2008, og det nådde 117.-plass på Billboard 200; den høyeste plasseringen av alle Lanegans album. Lanegan lanserte sitt sjette album, Bubblegum, i 2004, og det ble hans første soloalbum som fikk en listeplassering i USA. Han gav ut album under navnet Mark Lanegan Band. I 2006 lanserte han Ballade av Broken Seas med Isobel Campbell, som ble nominert til en Mercury Music Prize. Det ble etterfulgt av Sunday at Devil Dirt, utgitt på den 13. mai 2008.


== Studioalbum ==


== Extended plays ==
Here Comes That Weird Chill nåde 35 plass på den britiske album lista.


== Singler ==


== Musikkvideoer ==


== Med Isobel Campbell ==


== Med The Gutter Twins ==


== Samarbeid ==


== Andre medier ==


== Referanser ==


== Eksterne lenker ==
«Mark Lanegan Band – Discography». Beggars Banquet Records. Arkivert fra originalen 21. november 2008. Besøkt 15. juli 2008. 
«Mark Lanegan – Full Lengths». Sub Pop. Arkivert fra originalen 24. juli 2008. Besøkt 15. juli 2008.
Roger Berntsen

Roger Berntsen (født 24. oktober 1979 i Farsund) er en norsk siviløkonom og finansalytiker som siden 2006 har hatt stillingen som analysesjef i forretningsbanken Netfonds. 
Berntsen tok artium ved Eilert Sundt videregående skole i 1998 og ble i 2003 utdannet siviløkonom ved Handelshøyskolen BI. I 2006 ble han ansatt som analysesjef i forretningsbanken Netfonds.Han har siden blitt kjent for sine «spådommer» om den fremtidige utviklingen på Oslo Børs og i andre markeder, med flere ukentlige utspill i aviser, TV-sendinger og paneldebatter. Han har bemerket seg som en nokså radikal analytiker ved at han til stadighet foreslår alternative strategier i et forsøk på å slå markedet. Før børsnedgangen på Oslo Børs i januar 2008 gikk han flere ganger ut og advarte om en forestående resesjon i amerikansk økonomi, som ville få ringvirkninger i norsk økonomi. Etter at han traff godt på dette, har Berntsen vært en gjenganger i aviser som Dagens Næringsliv og Finansavisen med kommentarer om alt fra Norges Banks styringsrente til verdensøkonomiens konjunktursvingninger.


== Referanser ==
Utsja

Utsja (russisk: Уча́) er ei elv i Moskva oblast i Russland. Den er ei venstre sideelv til Kljazma. 
Utsja er 42 km lang, med et nedslagsfelt på 605 km². Den renner gjennom byene Pusjkino og Ivantejevka, og munner ut i Kljazma ved byen Sjtsjolkovo.
The La’s

The La’s er en engelsk rockegruppe fra Liverpool og ble dannet i 1984.
Medlemmene er Lee Mavers (vokal og gitar) og John Power (bass og koring) samt et skiftende utvalg gitarister og trommespillere.
Bandets mest kjente sang heter «There She Goes», og denne sangen finnes på bandets eneste LP/CD-utgivelse, The La's som ble utgitt i november 1990. Denne plata ble møtt med en svært positiv mottagelse fra et samlet britisk pressekorps, mens bandets kreative drivkraft, Lee Mavers var misfornøyd med hvordan den var blitt produsert (av Steve Lillywhite). Komponisten bak samtlige spor, Lee Mavers, frarådet publikum å kjøpe plata og mente den burde vært spilt inn enda en gang (de hadde benyttet seg av flere enn tre produsenter).


== Eksterne lenker ==
(en) The La's – kategori av bilder, video eller lyd på Commons 
(en) The La's på Internet Movie Database 
(en) The La's på Discogs 
(en) The La's på MusicBrainz 
(en) The La's på Spotify 
(en) The La's på Songkick 
(en) The La's på AllMusic
Ina Wroldsen

Ina Christine Wroldsen (født 29. mai 1984 i Sandefjord) er en norsk musiker.
Wroldsen har skrevet låter for blant andre Anne-Marie, Calvin Harris, Clean Bandit, Demi Lovato, One Direction, Britney Spears, Shontelle og The Saturdays.


== Karriere ==
Wroldsen spilte sammen med islandske Arnthor Birgisson i popbandet Ask Embla mellom 2011 og 2014. Hennes manager er ektemannen Mark Elwood. I 2014 og 2015 ga hun ut solosinglene «Aliens» og «Rebels». I 2015 samarbeidet hun med Calvin Harris og Disciples om sangen «How Deep Is Your Love», og hadde vokalen på sangen, uten å få navnet på utgivelsen. I 2016 ga hun ut låten «Lay It On Me» som var i samarbeid med EDM-duoen Broiler. Hun var også, sammen med Sandeep Singh, Gunnar Greve Pettersen og Vinni (Øyvind Sauvik) idol-dommer dette året. 
Juni 2018 ga hun ut EP-en Hex, hennes første soloutgivelse. 24. november samme år ble hun tildelt P3-prisen under P3 Gull og var dessuten nominert i klassen årets låt for «Strongest». Under Spellemannprisen 2018 ble hun kåret til årets låtskriver for EP-en Hex, og var i tillegg nominert i klassene årets tekstforfatter (Hex) og årets låt («Strongest»).I 2020 startet hun podcasten Ina & Wroldsen med moren Kristin Wroldsen, og fra januar 2021 er hun mentor i sesong 6 av The Voice på TV 2.


== Diskografi ==


=== Egne utgivelser ===
Hex (2018, Syco/Sony) EP


=== Låtbidrag for andre artister ===
I Melodi Grand Prix 2013 sang Adelén Wroldsens låt «Bombo», som hun har skrevet sammen med Quiz & Larossi.


== Referanser ==


== Eksterne lenker ==
(en) Offisielt nettsted 
(en) Ina Wroldsen – kategori av bilder, video eller lyd på Commons 
(en) Ina Wroldsen på Internet Movie Database 
(en) Ina Wroldsen på Apple Music 
(en) Ina Wroldsen på Discogs 
(en) Ina Wroldsen på MusicBrainz 
(en) Ina Wroldsen på SoundCloud 
(en) Ina Wroldsen på Spotify 
(en) Ina Wroldsen på Songkick 
(en) Ina Wroldsen på Last.fm 
(en) Ina Wroldsen på Genius — sangtekster 
(en) Ina Wroldsen på AllMusic 
Ina Wroldsen på Twitter 
Ina Wroldsen på Facebook 
Ina Wroldsen på Instagram 
Ina Wroldsen på YouTube
China Central Television Headquarters

China Central Television Headquarters er et høyhus i Beijing og et arkektonisk svært særegent byggverk, også i verdenssammenheng. Det er hovedkvarteret til Folkerepublikken Kinas største fjernsynsselskap, China Central Television. 
Den nederlandske arkitekt Rem Koolhaas og den tyske arkitekt Ole Scheeren står for konseptet. 
Byggverket med sine dristige vinkler er på 54 etasjer og 234 meters høyde, og det stod klart i mai 2012. 


== Eksterne lenker ==
Prosjektside, Office for Metropolitan Architecture (OMA)
6 Grafikker
Screaming Trees’ diskografi

Diskografien til Screaming Trees, et amerikansk rockeband fra Ellensburg i staten Washington, består av syv studioalbum, tre samlealbum, fem EP-er, og seks singler, men det inkluderer ikke solomaterialet som er innspilt av de enkelte medlemmene av gruppa.


== Studioalbum ==


== Samlealbum ==
Ocean of Confusion I nådde 152.-plass på den britiske albumlista.


== EP-er ==


== Singler ==


== Musikkvideoer ==


== Andre album ==


== Referanser ==


== Eksterne lenker ==
«Screaming Trees – Discography». Allmusic. Besøkt 23. juni 2008.